ارسال الیدین

ہاتھ کھول کر نماز پڑھنے کو اِرسال الیدین کہتے ہیں۔ ارسال یدین مالکیہ، زیدیہ،اسماعیلیہ، اباضیہ اور جعفریہ مکاتب فکر میں رائج ہے۔

ائمہ اہل سنت کا اجماع ہے کہ نماز میں دائیں ہاتھ کا بائیں پر رکھنا سنت ہے مگر مالک بن انس سے روایت ہے اور وہی مشہور بھی ہے کہ وہ ہاتھوں کا کھول کر نماز پڑھتے تھے۔ عبد الرحمن اوزاعی قائل ہیں کہ نماز پڑھنے والے کو اختیار ہے ہاتھ کھول کر نماز پڑھے یا باندھ کر۔رحمة الأمة في اختلاف الأئمة (كتاب الصلاة)، مصنف: محمد بن عبد الرحمن الدمشقي العثماني، ص 28، دار الكتب العلمية

ارسال الیدین کااستدلال اس حدیث سے کیا جاتا ہے( كَانَ رَسُولُ اللَّهِ صلى الله عليه وسلم إِذَا قَامَ إِلَى الصَّلاَةِ يَرْفَعُ يَدَيْهِ حَتَّى يُحَاذِيَ بِهِمَا مَنْكِبَيْهِ ثُمَّ يُكَبِّرُ حَتَّى يَقِرَّ كُلُّ عَظْمٍ فِي مَوْضِعِهِ مُعْتَدِلاً) ترجمہ: رسول اللہﷺ جب نمازکے لیے کھڑے ہوتے تواپنے دونوں ہاتھوں کو کندھوں کے مقابل اٹھا لیتے پھر تکبیر کہتے یہاں تک کہ ہرہڈی اپنی جگہ پر سیدھی ہو جاتی۔سنن ابی داؤد730 

عمرو بن دینار فرماتے ہیں کہ عبد اللہ بن زبیر نماز میں ہاتھ کھلے چھوڑا کرتے تھے۔مصنف ابن ابی شیبہ 3971 اور عبد اللہ بن عباس نے فرمایا کہ جس نے رسول اللہ ﷺ کی نماز کو دیکھناہے وہ عبد اللہ بن زبیر کی نمازکی پیروی کرے۔سنن ابی داؤد 739 عبد اللہ بن یزید فرماتے ہیں کہ میں نے سعید بن مسیب کو کبھی نماز میں دائیں ہاتھ کو بائیں ہاتھ پر رکھے ہوئے نہیں دیکھا وہ نماز میں ہاتھ کھلے چھوڑا کرتے تھے۔مصنف ابن ابی شیبہ 3973

 مزید دیکھیے 
 وضع الیدین
 رفع الیدین
 حوالہ جات 

زمرہ:نماز کی ہیئتیں
زمرہ:اصطلاحات نماز